Diari Oficial de la Generalitat Valenciana


Sumari del DOGV 5253, del 08-05-2006 (2006/4368)

Notificació a Alain Madrid Martínez de la interlocutòria de divorci número 533/2004.
------------------------------------------------------------------------------------

### Dades del document

Número de DOGV
:   5253

Data del DOGV
:   08-05-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/4368


Organisme emissor
:   Jutjat de Primera Instància Número 4 d'Orihuela

Tipus de document
:   Anunci

Notificació a Alain Madrid Martínez de la interlocutòria de divorci número 533/2004. [2006/Q4368]  
Procediment: assumpte civil 533/2004  
Juí: mesures prèvies a la demanda de separació, divorci i nul·litat 533/2004  
Part demandant: Laura Grau Morales  
Part demandada: Alain Madrid Martínez  
En el juí a què es fa referència s'ha dictat la resolució el text de la qual, literalment, diu així:  
«Interlocutòria  
Jutgessa que la dicta: Lidia María Paloma Montaño  
Lloc: Orihuela  
Data: 29 de març de 2005  
Antecedents de fet  
1. Laura Grau Morales ha sol·licitat l'adopció de mesures provisionals contra el seu cònjuge Alain Madrid Martínez.  
Al matrimoni sí que hi ha fills menors.  
2. Una vegada presentada la sol·licitud, han sigut convocades les parts a una compareixença, per a la qual han sigut citades amb les advertències establides en la llei. A la compareixença ha assistit únicament la part sol·licitant.  
Fonaments de dret  
1. L'article 104 del Codi Civil disposa que el cònjuge que es propose demandar la nul·litat, la separació o el divorci del matrimoni, pot sol·licitar del jutge que adopte, amb caràcter previ, els efectes i les mesures que els articles 102 i 103 del mateix text legal preveuen per a l'efectiva admissió de la demanda; efectes i mesures que resten sense efecte si la demanda no es presenta dins del termini de 30 dies.  
2. Al mateix temps, l'article 771 de la Llei 1/2000, d'Enjudiciament Civil (LECn), establix que, una vegada presentada la sol·licitud, el tribunal convocarà els cònjuges a una compareixença perquè es posen d'acord pel que fa a les mesures, i si este no s'aconseguix o no s'aprova, oït el ministeri fiscal, s'oiran les al·legacions dels cònjuges i es practicarà la prova que proposen i s'estime pertinent. El que és procedent es resoldrà mitjançant interlocutòria, procediment que s'ha complit en el present cas.  
3. En este cas no compareix el demandat a l'acte de la vista. De la documental que consta en actuacions resulta que concorren elements més que suficients per a acordar l'adopció de les mesures sol·licitades per la proponent, pel fet de ser necessàries i conformes a l'interés del menor.  
Així, en primer lloc, procedix concedir a la mare la guarda i custòdia del menor. Amb relació a la petició de no establiment de règim de visites, cal posar de manifest que el fet que s'haja acordat mitjançant sentència del Jutjat d'Instància número 2 d'Orihuela l'orde d'allunyament d'Alain respecte de Laura, obliga a valorar les dades concurrents per a pronunciar-se sobre la suspensió de la mesura de règim de visites que sol·licita la mare. Sense dubte, la necessitat de protecció del menor permet després valorar les dades que consten i la jurisprudència del Tribunal Superior en esta matèria, suspendre temporalment el règim de visites fins que no es modifiquen les circumstàncies concurrents en el moment present.  
Finalment procedix establir una pensió d'aliments a favor del fill, que haurà de pagar el pare en quantia de 300 euros al compte indicat en l'acte de la vista per la mare.  
Part dispositiva  
Acorde:  
Primer. Concedir a la mare la guarda i custòdia del menor.  
Segon. No establiment de règim de visites, a favor del pare.  
Tercer. Establir una pensió d'aliments a favor del fill i que haurà de pagar el pare en la quantia de 300 euros al compte número 2077 0431 91 8239604813 de Bancaixa.  
Notifiqueu esta resolució a les parts i al ministeri fiscal.  
Ho acorda i firma sa senyoria. En done fe.  
Firma del jutge. Firma del secretari».  
Atés el desconeixement de l'actual domicili o residència de la part demandada, mitjançant la provisió de 27 de febrer de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el butlletí oficial de la comunitat autònoma per a portar a efecte la diligència de notificació de la interlocutòria de data 29 de març de 2005 al demandat, Alain Madrid Martínez.  
Orihuela, 27 de febrer de 2006.. El secretari judicial: Manuel Rodríguez Rodríguez.